Jabarkan To Awali Tutumulo dari Rachmad Gobel dalam bahasa gorontalo

Te Rachmad Gobel butiye, wala’o u limo wau talla’i u mulolo lonto tiyamo te Alm. Drs. H Yhayeb Mohammad Gobel wau ti Almh. Aniie Nento Gobel. Te Thayebu Mohammadi butiye, to tili mopo tihulo usaha Gobel, tiyo olo mopotitimulo lo industri pilakasi elektronik to Indonesia.

Hila lo’u Eyyanggu wau gaga podelo batanga le Rachmad  Gobel ja le dungga lo ngo’ngo inta. Lonto kikino tiyo ma pilobalajari u mopoturusi waw momarentha buti usaha lo Gobel, u pilarenta li papa liyo. Mahe damangayi, ti paapa mopomulo prinsipu mo karaja otutu ode Te Rahmati. Wanu yile dungga to wakutu ja mosikola, donggo dumodupo te Rahmati pilarenta li paapa liyo mo dudu’o mo karaja to pabriki ngo huwi, mo dudu’a mo karaja madelo karyawani to pabriki boito. To wakutu boyito, ti paapa le Rahmati mopo tunu wau mo hiyo lo diskusi wau lo ututu pikirangi lo nga’amila masa’ala to dunia usaha boti.

Lapata yilo kaluwari lonto sikola hungiyo yitato to Jakarta ode tawunu 1981, te Rahmati lonto hilawo liyo yilo mili mopoturusi mo balajari ode Japangi dila ode Amerika. Boito Chou University to Tokyo Japangi, malali tambati le Rahmati mololohu ilimu, wau tiyo olo mowali mo balajari silita wau aadati lo japangi. Uwito pilohutu liyo lo huna mopo gaambangi mo silita wau mopo’ayita lo rekani buti bisnisi lo usaha Gobel, uwito Matsushita Gurupu (ma utiye tilanggulo panasonik gurupu), lonto huta tiliduwo lo dulahu.

Ngo tawunu apingo tiyo to japangi, te Rachmad Gobel mopo gaga lo silita to taambati boito. Pato tawunu mota tiyomowali mopolapato balajari to jurusani mopotalia Internasionali. Lapata uwito tiyo momili mopona’o muhutu karaja ode kantori hungiyo Masushita Gurupu, u dutu-dutu to kota Osaka. Dulo tawunu tiyo mopona’o karaja boyito wau pilo dutu liyo  to nga-nga’ami tambati lo karaja.

To masa mopona’o karaja butiye, ti Paapa liyo yilo bale ode Eeya to wakutu 21 Juli 1984, wau te Rahmati yi bode lio mo huwalingo to lipu ma mopona’o li Paapa lio ode Eeya. Hileiya boito ilo dungohe ma lapa’a lapato pilotuhulo lio Yayasani Baalajari Matsushita Gurupu (to saa’ayi butiye malali Yayasani Matsushita Gobel), u harapani ta mailate debo yilo sambeya.